## Utkast til informasjon i forkant av kartlegging av sikkerhetskultur

Hei alle,

Digitalisering er et prioritert område i offentlig sektor. Det betyr at vi både åpner for en bedre og mer effektiv forvaltning, og samtidig for at truslene mot virksomheten øker. Det er særlig de truslene som går ut på å manipulere oss mennesker til å begå sikkerhetsbrudd som er i fremvekst. Dere er en viktig del av vårt forsvar mot slike trusler, og vi ønsker å lære mer om hvordan vi skal bli enda bedre i stand til å forhindre digitale sikkerhetshendelser. Vi har derfor besluttet å gjennomføre en kartlegging av den digitale sikkerhetskulturen i vår virksomhet.

Vi kommer til å sende ut et spørreskjema om digital sikkerhet som skal gi oss den kunnskapen vi trenger i sikkerhetsarbeidet. Spørreskjemaet har ca. 30 spørsmål fordelt på områdene: Holdninger til digitalisering og digital sikkerhet, risiko-oppfattelse, synet på styring og kontroll, sikkerhetsadferd og kunnskap, læring og interesse.

Undersøkelsen er anonym.

Undersøkelsen vil bli sendt ut i tidsrommet [DATOER], og jeg ønsker at alle skal sette av tid til å besvare den.

[SIGNERT]